נוסח לדיון 19 במאי 2014

הצעת חוק להעמקת גביית המסים והגברת האכיפה (תיקוני חקיקה), התשע"ד–2014

|  |  |  |
| --- | --- | --- |
| תיקון פקודתמס הכנסה | 1. | בפקודת מס הכנסה‏[[1]](#footnote-1) (להלן – הפקודה) – |
|  |  | (1) בסעיף 193, האמור בו יסומן "(א)" ואחריו יבוא: |
|  |  |  | "(ב) לצורך אכיפת תשלום לפי הוראות סעיף קטן (א), רשאי פקיד שומה לעקל בהתאם להוראות סעיף 5(1) לפקודת המסים (גבייה)‏[[2]](#footnote-2), גם רכב של החייב החונה ברשות הרבים, ובלבד שמתקיים המפורט להלן, לפי העניין: |
|  |  |  | **עיצומים/קנסות כספיים –** במסגרת הדיון הקודם התברר כי ניתן יהיה לעשות שימוש באמצעי האכיפה המוצע לא רק ביחס לחוב מס סופי (=חוב שלא ניתן עוד להגיש לגביו השגה/ערעור), אלא גם ביחס לעיצומים/קנסות כספיים. אחד מהאלמנטים שמצמצמים את הפגיעה עליה הצביע ביהמ"ש העליון בפרשת מנאע, הוא העובדה שמדובר בחוב מס סופי, החלה של ההסדר המוצע גם על חובות שאינם סופיים משמיטה אלמנט זה, ומעצימה את עוצמת הפגיעה. במסגרת הדיון הקודם בוועדה, סמנכ"ל הגבייה של רשות המסים, מר זאב פורת, אמר כי אין בכוונת רשות המסים לעשות שימוש באמצעי האכיפה של עיקול רכב ביחס לחובות של עיצומים כספיים או של קנסות כספיים. לנוכח האמור, מוצע לשקול לקבוע דברים אלה בחקיקה, ולמצער, לבקש מנציגי רשות המסים להצהיר לפרוטוקול ולהתחייב בפני הוועדה, כי לא ייעשה שימוש באמצעי של עיקול רכב בכל הנוגע לחובות של עיצומים כספיים או קנסות כספיים.  |
|  |  |  |  | (1) הרכב חונה בסמוך לחצריו של החייב; |
|  |  |  |  | (2) אם הרכב אינו חונה בסמוך לחצריו של החייב – מתקיימים תנאים אלה: |
|  |  |  |  |  | (א) לעיקול קדם עיקול ברישום של כלי הרכב במשרד הרישוי והומצאה לחייב הודעה על כך; לעניין המצאה כאמור יחולו הוראות סעיף 12ב לפקודת המסים (גבייה); |
|  |  |  |  |  | **המצאה מלאה לחייב –** בעקבות דברים שהשמיעה בדיון הקודם נציגת משרד התחבורה, ולפיהם ישנם מקרים שבהם אנשים אינם מקבלים את ההודעה על עיקול רכבם, העלו ח"כ קול וח"כ אלהרר את ההצעה לקבוע כי המצאת ההודעה לחייב תהיה בדרך של "המצאה מלאה". |
|  |  |  |  |  | (ב) פקיד השומה עשה מאמץ סביר להודיע לחייב, סמוך לפני העיקול, על הכוונה לעקל את רכבו; היה החייב תאגיד – ייעשה מאמץ סביר להודיע על הכוונה לעקל את הרכב למי שנוהג דרך קבע ברכב, לבא כוחו של החייב או למשרד הרשום של התאגיד; |
|  |  |  |  |  | **"מאמץ סביר" –** בדיון הקודם,ח"כ קול וח"כ אלהרר ביקשו מנציגי הממשלה לקבוע כי המאמץ להודיע לחייב, סמוך לפני העיקול, על הכוונה לעקל את רכבו לא יהיה "מאמץ סביר" בלבד, כפי שמוצע בהצעת החוק, אלא "מאמץ ממשי" או "מאמץ משמעותי". |
|  |  |  |  |  | (ג) לא מדובר ברכב הרשום במשרד התחבורה כשייך לנכה."; |
|  |  |  | **רכב הנצרך לעבודה –** ח"כ קול וח"כ אלהרר טענו בדיון הקודם בוועדה, כי יש צורך למנוע עיקול רכב של אדם הזקוק לרכבו לצורך עבודתו. ס' 22 לחוק ההוצאה לפועל[[3]](#footnote-3), קובע רשימה של מיטלטלין שאין מעקלים אותם, ובכלל זה "כלים, מכשירים, מכונות ומיטלטלין אחרים, וכן בעלי חיים, שבלעדיהם אין החייב יכול לקיים מקצועו, מלאכתו, משלח ידו או עבודתו שהם מקור פרנסתו ופרנסת בני משפחתו, ובלבד ששוויים המוערך אינו עולה על סכום שנקבע בתקנות" תקנה 50(א) לתקנות ההוצאה לפועל, התש"ם-1979 קובעת כי שווי המיטלטלין הפטורים מעיקול לפי הסעיף האמור הוא בסך 1,300 ₪, ואם המיטלטלין הן מכונות – בסך כולל של 5,000 ₪. היוצא מהאמור הוא שמכונית שבלעדיה החייב אינו יכול לקיים את מקצועו ניתנת לעיקול, אם שוויה עולה על 5,000 ₪[[4]](#footnote-4). בהקשר זה מוצע לחברי הוועדה לבחון ולשקול האם הסכומים שנקבעו לעניין זה, מבטאים את האיזון הראוי בין זכותו של הזוכה לגבות את חובו לבין הרצון להגן על החייב ולאפשר לו להמשיך ולעבוד בעבודתו. האם סכום של 5,000 ₪ הוא הסכום שמבטא את האיזון הראוי כאשר מדובר ברכב שנחוץ לאדם לעבודתו כמו מונית לנהג מונית או משאית לבעל חברת הובלות? מצד שני, אם מדובר על משאית ששווה מאות אלפי שקלים האם גם אז נאמר שלא ניתן יהיה לגבות ממנה? המחוקק נדרש לקבוע את הסכום בסופו של חשבון, השאלה מהו השווי הראוי של הרכוש הנדרש לחייב לצורך עבודתו שמתחת אליו לא ניתן לעקל את אותו הרכוש, היא שאלה של איזון ערכי שהמחוקק נדרש לעשות. בספרות המשפטית[[5]](#footnote-5) הוצע להימנע מקביעת סכום לגבי רכב הנצרך לעבודה ותחת זאת לאמץ את ההלכה שנקבעה לגבי רכב נכה, לפיה אפשר לעקל מכונית כששוויה נחשב חריג והחייב יכול להסתפק ברכב זול יותר, גם לגבי רכב הנחוץ לעבודה.  |
|  |  | (2) אחרי סעיף 193 יבוא: |
|  |  | "ערב לתשלוםחוב מס | 193א. |  ניתנה ערובה לפקיד השומה, להבטחת תשלום חוב שאדם חייב לשלם לפי פקודה זו, בשל הארכת המועד לתשלום החוב בהתאם לסעיף 186, על דרך של מתן ערבות, רשאי פקיד השומה לאכוף את מילוי הערבות לפי פקודת המסים (גביה) או באמצעות בית המשפט המוסמך לכך ובלבד שאם האכיפה היא לפי פקודת המסים (גביה) התקיימו כל אלה: |
|  |  |  |  |  |  |  | (1) פקיד השומה רשאי לגבות את החוב מאת החייב לפי סעיף 193. |
|  |  |  |  |  |  |  | (2) אין מניעה לדרוש את קיום החיוב מהערב לפי הוראות חוק הערבות, התשכ"ז–1967; |
|  |  |  |  |  |  |  | (3) הוסבר לערב בעל פה ובכתב, בטופס שקבע המנהל ויחתום עליו הערב, כי מילוי הערבות ייאכף בדרך זו." |
|  |  | (3) בסעיף 194 – |
|  |  |  | (1) בסעיף קטן (ג)(2), אחרי "רכושו" יבוא "ואם נוכח שלא ניתן להבטיח כי הרכוש לא יועבר לאחר אלא בדרך של תפיסתו – על תפיסת רכושו"; |
|  |  |  | (2) אחרי סעיף קטן (ג) יבוא: |
|  |  |  |  | "(ג1) היה הנישום חברת מעטים כמשמעותה בסעיף 76, רשאי בית המשפט המוסמך להורות לפי הוראות סעיף קטן (ג)(1) על עיכוב יציאתו מהארץ של כל מנהל פעיל בחברה או מנהל עסקים או חבר המחזיק מניות המזכות אותו ב-25% לפחות מכוח ההצבעה בה או ב-25% לפחות מהונה במקרה של פירוק."; |
| תיקון חוק מיסוי מקרקעין (שבח ורכישה) | 2. | בחוק מיסוי מקרקעין (שבח ורכישה), התשכ"ג–1963‏[[6]](#footnote-6) (להלן – חוק מיסוי מקרקעין) -  |
|  |  | (1) בסעיף 92, האמור בו יסומן "(א)" ואחריו יבוא: |
|  |  |  | "(ב) לצורך גבייה כאמור בסעיף קטן (א), רשאי המנהל לעקל בהתאם להוראות סעיף 5(1) לפקודת המסים (גבייה) גם רכב של החייב החונה ברשות הרבים, ובלבד שמתקיים המפורט להלן, לפי העניין: |
|  |  |  |  | (1) הרכב חונה בסמוך לחצריו של החייב; |
|  |  |  |  | (2) אם הרכב אינו חונה בסמוך לחצריו של החייב – מתקיימים תנאים אלה: |
|  |  |  |  |  | (א) לעיקול קדם עיקול ברישום של כלי רכב במשרד הרישוי והומצאה לחייב הודעה על כך; לעניין המצאה כאמור יחולו הוראות סעיף 12ב לפקודת המסים (גבייה); |
|  |  |  |  |  | (ב) המנהל עשה מאמץ סביר להודיע לחייב, בסמוך לפני העיקול, על הכוונה לעקל את רכבו; היה החייב תאגיד – ייעשה מאמץ סביר להודיע על הכוונה לעקל את הרכב למי שנוהג דרך קבע ברכב, לבא כוחו של החייב או למשרד הרשום של התאגיד; |
|  |  |  |  |  | (ג) לא מדובר ברכב הרשום במשרד התחבורה כשייך לנכה."; |
|  |  | (2) אחרי סעיף 92 יבוא: |
|  |  | "ערב לתשלוםחוב מס  | 92א. | (א) ניתנה ערובה למנהל, להבטחת תשלום חוב שאדם חייב לשלם לפי חוק זה, בשל דחיית המועד לתשלום החוב בהתאם לסעיף 91א, על דרך של מתן ערבות, רשאי המנהל לאכוף את מילוי הערבות לפי פקודת המסים (גביה) או באמצעות בית המשפט המוסמך ובלבד שאם האכיפה היא לפי פקודת המסים (גביה) התקיימו כל אלה: |
|  |  |  |  |  |  |  | (1) המנהל רשאי לגבות את החוב מאת החייב לפי סעיף 92; |
|  |  |  |  |  |  |  | (2) אין מניעה לדרוש את קיום החיוב מהערב לפי הוראות חוק הערבות, התשכ"ז–1967; |
|  |  |  |  |  |  |  | (3) הוסבר לערב בעל פה ובכתב – בטופס שקבע המנהל ויחתום עליו הערב, כי הערבות תיגבה ממנו בדרך זו." |
| תיקון חוק מסערך מוסף | 3. | בחוק מס ערך מוסף, התשל"ו–1975‏[[7]](#footnote-7) (להלן – חוק מס ערך מוסף) – |
|  |  | (1) בסעיף 102, האמור בו יסומן "(א)" ואחריו יבוא: |
|  |  |  | "(ב) לצורך אכיפת המגיע לאוצר המדינה לפי חוק זה רשאי המנהל לעקל בהתאם להוראות סעיף 5(1) לפקודת המסים (גבייה) גם רכב של החייב החונה ברשות הרבים, ובלבד שמתקיים המפורט להלן, לפי העניין: |
|  |  |  |  | (1) הרכב חונה בסמוך לחצריו של החייב; |
|  |  |  |  | (2) אם הרכב אינו חונה בסמוך לחצריו של החייב – מתקיימים תנאים אלה: |
|  |  |  |  |  | (א) לעיקול קדם עיקול ברישום של כלי הרכב במשרד הרישוי והומצאה לחייב הודעה על כך; לעניין המצאה כאמור יחולו הוראות סעיף 12ב לפקודת המסים גבייה; |
|  |  |  |  |  | (ב) המנהל עשה מאמץ סביר להודיע לחייב, בסמוך לפני העיקול, על הכוונה לעקל את רכבו; היה החייב תאגיד – ייעשה מאמץ סביר להודיע על הכוונה לעקל את הרכב למי שנוהג דרך קבע ברכב, לבא כוחו של החייב או למשרד הרשום של התאגיד; |
|  |  |  |  |  | (ג) לא מדובר ברכב הרשום במשרד התחבורה כשייך לנכה."; |
|  |  | (2) אחרי סעיף 102 יבוא: |
|  |  | "ערב לתשלוםחוב מס | 102א. | (א) ניתנה ערובה למנהל כתנאי להארכת מועד לתשלום חוב שאדם חייב לשלם לפי חוק זה, בהתאם לסעיף 116, על דרך של מתן ערבות, רשאי המנהל לאכוף את מילוי הערבות לפי פקודת המסים (גביה) או באמצעות בית המשפט המוסמך, ובלבד שאם האכיפה היא לפי פקודת המסים (גביה) התקיימו כל אלה: |
|  |  |  |  |  |  |  | (1) המנהל רשאי לגבות את החוב מאת החייב לפי סעיף 102; |
|  |  |  |  |  |  |  | (2) אין מניעה לדרוש את קיום החיוב מהערב לפי הוראות חוק הערבות, התשכ"ז–1967; |
|  |  |  |  |  |  |  | (3) הוסבר לערב בעל פה ובכתב – בטופס שקבע המנהל ויחתום עליו הערב, כי הערבות תיגבה ממנו בדרך זו." |
|  |  | (3) בסעיף 115, בסעיף קטן (א), אחרי "רכושו" יבוא "ואם נוכח שלא ניתן להבטיח כי הרכוש לא יועבר לאחר אלא בדרך של תפיסתו – על תפיסת רכושו"; |
| תיקון חוק הבלועל הדלק | 4. | בחוק הבלו על דלק, התשי"ח–1958‏[[8]](#footnote-8), בסעיף 7, האמור בו יסומן "(א)" ואחריו יבוא: |
|  |  |  | "(ב) הוראות סעיפים 102(ב) ו-102א לחוק מס ערך מוסף, התשל"ו–1975, יחולו לעניין גבייה כאמור בסעיף קטן (א), בשינויים המחויבים." |
| תיקון פקודת המכס | 5. | בפקודת המכס[[9]](#footnote-9) ‏- |
|  |  | (1) בסעיף 231א, אחרי "100" יבוא "102א"; |
|  |  | (2) בסעיף 231א1, האמור בו יסומן "(א)" ואחריו יבוא: |
|  |  |  | "(ב) הוראות סעיף 102(ב) לחוק מס ערך מוסף, התשל"ו–1975, יחולו על גבייה כאמור בסעיף קטן (א)."  |
| תיקון חוק מס קנייה (טובין ושירותים) | 6. | בחוק מס קנייה (טובין ושירותים), התשי"ב–1952‏[[10]](#footnote-10)– |
|  |  | (1) בסעיף 13, אחרי סעיף קטן (א) יבוא: |
|  |  |  | "(א1) הוראות סעיף 102(ב) לחוק מס ערך מוסף, התשל"ו–1975, יחולו על גבייה כאמור בסעיף קטן (א)."; |
|  |  | (2) בסעיף 29ד, אחרי "1א" יבוא "102א." |
| תיקון חוק ההוצאה לפועל | 7. | בחוק ההוצאה לפועל, התשכ"ז–1967[[11]](#footnote-11) –  |
|  |  | (1) אחרי סעיף 21 יבוא: |
|  |  | "עיקול רכב | 21א. | ציווה רשם ההוצאה לפועל לעקל את רכבו של החייב, והיה הרכב חונה ברשות הרבים, יבוצע העיקול במקרים הבאים ובהתאם להוראות המפורטות להלן, לפי העניין: |
|  |  |  |  |  |  | (1) אם הרכב חונה בסמוך לחצריו של החייב; |
|  |  |  |  |  |  | (2) אם הרכב אינו חונה בסמוך לחצריו של החייב – מתקיימים תנאים אלה: |
|  |  |  |  |  |  |  | (א) לעיקול קדם עיקול ברישום של כלי הרכב והומצאה לחייב הודעה על כך; מישכן החייב את הרכב לטובת החוב שבשלו מבוצע העיקול – לא תחול הדרישה האמורה; |
|  |  |  |  |  |  |  | (ב) מנהל לשכת הוצאה לפועל עשה מאמץ סביר להודיע לחייב, סמוך לפני העיקול, על הכוונה לעקל את רכבו; היה החייב תאגיד – ייעשה מאמץ סביר להודיע על הכוונה לעקל את הרכב למי שנוהג דרך קבע ברכב, לבא כוחו של החייב או למשרד הרשות של התאגיד |
|  |  |  |  |  |  |  | (ג) לא מדובר ברכב הרשום במשרד התחבורה כשייך לנכה."; |
|  |  | (2) בסעיף 22(א), בפסקה (5), במקום "מכונות, מיטלטלין אחרים ובעלי חיים" יבוא "מכונות, מיטלטלין אחרים לרבות רכב, וכן בעלי חיים". |
|  |  | **תיקון מקביל לפסקה (4) לגבי כלי עבודה** – התיקון המוסכם לפסקה (5) שמבהיר כי "מיטלטלין אחרים" כולל גם רכב, מחייב תיקון התאמה גם לפסקה (4). זאת, לנוכח רשימת הפריטים המקבילים ברישה של שני הסעיפים (=כלים, מכשירים, מכונות, מיטלטלין אחרים, בעלי חיים). הוספת הבהרה ולפיה "מיטלטלין אחרים" כולל גם רכב רק בפסקה (5) לגבי רכוש של נכה ולא בפסקה (4) לגבי כלי עבודה תיצור הסדר שלילי ולפיו רכב אינו בגדר "כלי עבודה" לענין פסקה (4), וזאת ללא שיש לכך הצדקה ברורה. |
| תיקון חוק המרכז לגביית קנסות | 8. | בחוק המרכז לגביית קנסות, אגרות והוצאות, תשנ"ה-1995[[12]](#footnote-12), בסעיף 3, אחרי סעיף קטן (ה) יבוא: |
|  |  | "(ו) ביקש גובה, מכוח סעיף קטן (ב), לעקל רכב של חייב החונה ברשות הרבים, יבוצע העיקול במקרים הבאים ובהתאם להוראות המפורטות להלן, לפי העניין: |
|  |  |  | (1) אם הרכב חונה בסמוך לחצריו של החייב; |
|  |  |  | (2) אם הרכב אינו חונה בסמוך לחצריו של החייב – מתקיימים תנאים אלה: |
|  |  |  |  | (א) לעיקול קדם עיקול ברישום של כלי הרכב ונשלחה לחייב הודעה על כך; |
|  |  |  |  | (ב) הגובה עשה מאמץ סביר להודיע לחייב, סמוך לפני העיקול, על הכוונה לעקל את רכבו; היה החייב תאגיד – ייעשה מאמץ סביר להודיע על הכוונה לעקל את הרכב למי שנוהג דרך קבע ברכב, לבא כוחו של החייב או למשרד הרשום של התאגיד; |
|  |  |  |  | (ג) לא מדובר ברכב הרשום במשרד התחבורה כשייך לנכה."; |

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1. דיני מדינת ישראל, נוסח חדש 6, עמ' 120; ס"ח התשע"ג, עמ' 35. [↑](#footnote-ref-1)
2. חוקי א"י, כרך ב', עמ' (ע) 1374, (א) 1399. [↑](#footnote-ref-2)
3. ס' 22(א)(4) לחוק ההוצאה לפועל. סעיף זה חל גם על גבייה לפי פקודת המסים (גביה) מכוח ס' 11 לפקודה האמורה. [↑](#footnote-ref-3)
4. יוער כי בהתאם לנוהל פנימי של רשות האכיפה והגביה, לא מבצעים עיקול של מכונית ששוויה מתחת ל-5,000 ₪, כך שלמעשה ההגנה של ס' 22(א)(4) לחוק ההוצאה לפועל אינה רלוונטית למכוניות. [↑](#footnote-ref-4)
5. פרופ' פבלו לרנר, **נכסים פטורים מעיקול** (תל אביב, התשע"ג-2013), 190-191. [↑](#footnote-ref-5)
6. ס"ח התשכ"ג, עמ' 156; התשע"ג, עמ' 64. [↑](#footnote-ref-6)
7. ס"ח התשל"ו, עמ' 52; התשע"ב, עמ' 317 [↑](#footnote-ref-7)
8. ס"ח התשי"ח, עמ' 160; התשס", עמ' 232. [↑](#footnote-ref-8)
9. דיני מדינת ישראל, נוסח חדש 3, עמ' 39. [↑](#footnote-ref-9)
10. ס"ח התשי"ב, עמ' 334 [↑](#footnote-ref-10)
11. ס"ח התשכ"ז, עמ' 116. [↑](#footnote-ref-11)
12. ס"ח התשנ"ה, עמ' 170. [↑](#footnote-ref-12)